

**R E P U B L I K A E S H Q I P Ë R I S Ë**

**MINISTRIA E SHËNDETËSISË DHE MBROJTJES SOCIALE**

**SPITALI UNIVERSITAR OBSTETRIK GJINEKOLOGJIK “KOCO GLIOZHENI”**

**SHPALLJE PËR MJEK “ANESTEZIST-REANIMATOR” PRANË SPITALIT UNIVERSITAR OBSTETRIK GJINEKOLOGJIK “KOCO GLIOZHENI”**

Bazuar në Udhëzim Nr. 205, datë 09.04.2024 “Për proçedurat e punësimit, emërimit, pezullimit, lirimit

dhe të disiplinës së mjekëve në institucionet shëndetësore publike në Republikën e Shqipërisë, nëpërmjet platformës elektronike”, të Ministrisë së Shëndetësisë dhe Mbrojtjes Sociale, **Spitali Universitar Obstetrik Gjinekologjik “Koco Gliozheni”** shpall konkursin për 1 (një) vend të lirë pune në pozicionin **“Mjek Anestezist-Reanimator” pranë SUOGJ “Koco Gliozheni”.**

**APLIKIMI:**

**Afati i aplikimit është 1 (një) javë, nga momenti i shpalljes në portalin “Mjekë për Shqipërinë”. Aplikimi kryhet në platformën on-line “Mjek për Shqipërinë”**

1. **Kriteret për aplikim:**

a) Të ketë mbaruar studimet e larta universitare në një fakultet të mjekësisë me program të akredituar nga Ministria e Arsimit, Sportit dhe Rinisë.

b). Të ketë mbaruar specializimin pasuniversitar në specialitetin ”**Mjek Anestezist-Reanimator**” *(Diplomat sipas pikave a) dhe b) të cilat janë marrë jashtë vendit , duhet të jenë njohur dhe njehsuar, sipas legjislacionit në fuqi nga strukturat përkatëse)*

c) Të jetë i pajisur me Lejen e Ushtrimit të Profesionit lëshuar nga Urdhri i Mjekut (të vlefshme).

d) Të ketë mbrojtur gjuhë të huaj.

e) Të ketë aftësi të mira komunikuese me pacientet dhe personelin e shërbimit

f) Të mos jetë i dënuar me vendim të formës së prerë për kryerjen e një krimi apo për kryerjen e një kundërvajtje penale me dashje.

g) Eksperienca në profesion përbën avantazh.

h) Të mos jetë në marrëdhënie pune në një institucion shëndetësor publik (qendër shëndetësore/spital).

Diplomat të cilat janë marrë jashtë vendit, duhet të jenë njohur dhe njehsuar, sipas legjislacionit në fuqi nga strukturat përkatëse.

1. **Dokumentacioni i nevojshëm për aplikim:**

Kandidatët duhet të aplikojnë nëpërmjet platformës elektronike “Mjekë për Shqipërinë”

(<https://mjeke.shendetesia.gov.al/>).

Lista e dokumenteve të nevojshme për aplikim

1. Jetëshkrimi i kandidatit ( CV) (e detyrueshme)
2. Fotokopje e kartës së identitetit (e detyrueshme)
3. Diploma Universitare dhe lista e notave. Për kandidatët që kanë studiuar jashtë vendit, diploma e tyre duhet të jetë e njohur nga struktura përkatëse (e detyrueshme)
4. Diploma e Specializimit dhe lista e notave( **Specializimi – ANESTEZI-REANIMACION**). Për kandidatët që kanë studiuar jashtë vendit, diploma e tyre duhet të jetë e njohur nga struktura përkatëse (e detyrueshme)
5. Leja e ushtrimit të profesionit e vlefshme (e detyrueshme)
6. Fotokopje e librezës së punës
7. Dëshmi të kualifikimeve shkencore (gradë ose titull akademik/shkencor)
8. Dëshmi të njohjes të gjuhëve të huaja
9. Çertifikatat e pjesëmarrjes në aktivitetet e edukimit në vazhdim të ndjekura brenda dhe jashtë vendit
10. Deklaratë për gjendjen gjyqësore (e detyrueshme), sipas shtojcës 3 të Udhëzimit:
11. Deklaratë që nuk është në marrëdhënie pune me institucion shëndetësor publik (qendër shëndetësore/spital) (e detyrueshme):
12. Formulari i Vetëdeklarimit të gjendjes gjyqësore (e detyrueshme)
13. Raport mjeko – ligjor i tre muajve të fundit (i detyrueshëm në momentin e fillimit të detyrës)
14. Referenca nga punëdhënësi i mëparshëm (nëse ka).

**Mosplotësimi i kritereve të mësipërme si dhe mungesa e një prej dokumentave të detyrueshme, e skualifikon automatikisht kandidatin. Kandidatët të cilët janë të punësuar në një institucion shëndetësor publik nuk mund të konkurrojnë.**

Dokumentacioni i dorëzuar duhet të jetë vetëm në gjuhën shqipe, ose i përkthyer dhe noterizuar. Në rastin e dorësimit të dokumentacinit në gjuhë të huaj, ky i fundit nuk do të pikzohet dhe vlerësohet.

**3. Vlerësimi i kandidatëve**

Kandidatët do të vlerësohen për diplomën, përvojën në shëndetësi, gjuhën e huaj, trajnimet apo kualifikimet e lidhura me fushën dhe për intervistën me gojë. Totali i pikëve për këtë vlerësim është 50 pikë, përkatësisht:

a. deri në 45 pikë vlerësimi i dosjes;

b. deri në 5 pikë vlerësimi i intervistës me gojë.

Si eksperiencë në profesion, e cila vlerësohet me maksimumi 15 pikë, do të konsiderohet **VETËM eksperienca në pozicionin Specializim – ANESTEZI-REANIMACION.**

Për më tepër, mbi vlerësimin e kandidatëve mund t’i referoheni Udhëzimit Nr. 205, datë 09.04.2024 “Për proçedurat e punësimit, emërimit, pezullimit, lirimit dhe të disiplinës së mjekëve në institucionet shëndetësore publike në Republikën e Shqipërisë, nëpërmjet platformës elektronike”.

Intervista me gojë do të fokusohet mbi njohuritë për organizimin e sistemit shëndetësor në Republikën e Shqipërisë, eksperiencën në fushën e aplikimit, njohuritë profesionale dhe Kodin e Etikës dhe Deontologjisë Mjekësore.

Gjithashtu pjesë e intervistës me gojë mund të jenë dhe Ligji Nr. 10107, datë 30.3.2009 “Për kujdesin shëndetësor në Republikën e Shqipërisë”, i ndryshuar, Ligji Nr. 55/2022 “për shërbimin Spitalor në Republikën e Shqipërisë”, Ligji Nr. 10383, datë 24.2.2011 “Për sigurimin e detyrueshëm të kujdesit shëndetësor në Republikën e Shqipërisë”, i ndryshuar.

Komisioni i Vlerësimit, brenda 1 (një) ditëve pune pas përfundimit të afatit të pranimit të aplikimeve, vlerëson dokumentacionin e paraqitur nga kandidatët dhe njofton vendin, datën dhe orën e intervistës me gojë, sipas Udhëzimit të sipërcituar.

**4. Njoftimi i kandidatëve dhe shpallja e pikëve**

Pas përfundimit të afatit të pranimit të aplikimeve, dhe pas vlerësimit nga Sekretariati kandidatët njoftohen mbi vlerësimin e Fazës I si dhe mbi vendin, datën dhe orën e zhvillimit të Faza II (intervista me gojë).

Njoftimi bëhet në adresën elektronike të deklaruar nga aplikantët gjatë afatit të aplikimit si dhe në platformën “Mjekë për Shqipërinë”.

Pas përfundimit të afateve të ankimimit dhe shqyrtimit të ankesave, Komisioni i Vlerësimit shpall renditjen përfundimtare të kandidatëve dhe e dërgon atë pranë DQOSHKSH-së e cila bën publikimin në portalin “Mjekë për Shqipërinë”.

Në përfundim të të dyja fazave, Komisioni i Vlerësimit harton listën me pikët totale për çdo kandidat. Kandidatët njoftohen brenda 24 orëve mbi pikëzimin e tyre. Njoftimi bëhet në adresën elektronike të deklaruar nga aplikantët gjatë afatit të aplikimit.

Kandidatët kanë të drejtën e ankimit për rezultatin brenda 48 orëve që nga marrja e njoftimit me email. Ankesa bëhet në ndërfaqen “Ankesa Ime” në platformën elektronike ose në adresën e e-mail-it [KocoGliozheni@shendetesia.gov.al](mailto:KocoGliozheni@shendetesia.gov.al) .